Mfuturo yε adeε a nnipa nyinaa hunu no sε εho yε ahomete, na mmom wᴐnhunu no sε εha nipadua no anaa sε εwᴐ nsunsuanso bᴐne biara wᴐ nipadua no so. Sε yεhwε a, εwᴐ baabiara, enti yεnhyε da mfa yεn adwene nkᴐ so pii, na yεnnim nso sε sε wone mfuturo di ahyia pii wᴐ adwuma mu ne beaeε biara a, εmma w’apᴐmuden no nsi pi. Mfuturo yε adeε a εho yε hu yie pa ara, na εnya nsunsuano bᴐne wᴐ nnipa pii abrabᴐ so.
Yεhunu mfuturo wᴐ baabiara deε, nanso mpεn pii no yεne no di ahyia wᴐ yεn nnwuma mu, na yεntumi nsi ano kwan. Yεn dwumadie ne yεn nneyεeε wᴐ adwumayε mu no de mfuturo ba, na εnne no na εnam. Ɛba saa a, εma mfuturo foro kᴐnenam ewiem. Sε yεhwε mfididwuma ahodoᴐ no mu a, wᴐpepa hᴐ korakora hᴐ berε ano berε ano, nanso weinom nyinaa ntumi nsi mfuturo ano kwan.
Wei kyerε sε adwumayεfoᴐ no nyinaa apᴐmuden da asiane mu, na εma wᴐyε mmrε wᴐ home me aherawa nyarewa, ne honam ani nyarewa ne nyarewa ahodoᴐ binom a εbεtumi adi wᴐn nya wᴐn nkwa nna nyinaa no anim. Akwan ahodoᴐ atitire binom a mfuturo bεtumi de apᴐmuden ato asiane mu wᴐ yεn nnwuma mu na εidi soᴐ yi.
Sε obi ne mfuturo di ahyia boro so a, ᴐtumi nya home mu haw a εbεtumi de home mu yareε a εdi nnipa nya na εde ne nkwa to asiane mu abrε no. Yεtaa home mfuturo ma no kᴐ kwan a yεhome fa mu no ne akwaa a εdi yεn home ho dwuma no mu. Wei tumi boaboa ano gye daberε wᴐ aherawa no mu, na εma yεn bo so akwan no sisi.
Mfuturo tumi nso ma korᴐtoa anaa ntehyeewa kye obi. Ɛma home ho yε den, na εnsisi so. Sε yεhwε mfuturo bi te sε deε εfiri esam, nnuaba, nnua, ne nnuro a yεde hyε nneεma ma n’ahosuo sesa no a, εtumi de εwabᴐ ne hwintie ba, na εma onipa bo so kye. Ntehyeewa a yεtumi nya no wᴐ nnwuma mu no ha adwene deε, nanso home a εtwitwa sisi na εnsisi soᴐ ne aherawa mu nyarewa a mfuturo de brε onipa no ani yε nyan.
Aherawa mu yareε a ano yε den no fa kεseε no ara firi nnwuma mu. Sε wo ne nneεma binom a εha home te sε Respirable Crystalline Silica a wᴐtwa no tia ka no (RCS) no nya nkitaho pii a, εtumi ma wonya yareε bi te sε silicosis ne aherawa mu kisikuro.
Awerεhosεm a εwᴐ mu ne sε aherawa mu yareε a yεnya firi mfuturo mu ne εso nsunsuansoᴐ no yε koankorᴐ. Deε εhia pa ara ne sε yεbεbᴐ yεn ho ban wᴐ mfuturo ho na akᴐfa ᴐhaw a εte sεε ammrε yεn. Ɛsε sε adwuma mu mpanimfoᴐ ne nnuwma wuranom ma wᴐn adwumayεfoᴐ no apᴐmuden yε wᴐn ahiasεm kεseε pa ara na wᴐhwε sε mfuturo ano bεte akᴐ fam koraa wᴐ nnwuma no mu.
Deε εwᴐ mfuturo ho ne sε εwᴐ sε εgu baabiara, a honam no ani ka ho. Ɛmfa ho ne nneεma a wobεhyehyε de abᴐ honam no ho ban anaa wode bεra soᴐ, honam no bi wᴐ hᴐ a saa nneεma no nyinaa akyi no, εtumi kye mfuturo, na εtumi ma honam no da nsεnkyerεne binom adi a εkyerε sε wode biribi a εmpε aka no. Sε mfuturo kᴐ honam no ani kyε a, εtumi de ahoᴐhene ba, εtumi ma honam no ani hwane, na εtumi nso ma honam no ani ho yε hoyaa.
Mfuturo binom a εfiri mfididwumabea bi nnwuma mu ba no kita nnuro bi a ano yε den a carcinogen wᴐ mu, na εbεtumi ama onipa bi anya honam ani kisikuro a ano yε den.
Saa nneεma yinom yε deε yεn adwene nkᴐᴐ so koraa. Apᴐmuden mu nsunsuanso bᴐne ne nyarewa a yεnya firi mfuturo mu no dᴐᴐso pii. Ɛnyε apᴐmuden nko na mfuturo nya nsunsuansoᴐ wᴐ so, na mmom εtumi nya nsunsuansoᴐ wᴐ adwumayε nso so. Ↄfa mmeinu no bεka adwene no no adwumayε mu haw ho asεm.
